Komission asetus (EY) N:o 2206/1999, annettu 18 päivänä lokakuuta 1999, euron muuntokursseista kansalliseksi rahayksiköksi tai 1 päivästä syyskuuta 1999 alkaen sovellettavista valuuttakursseista johtuvien tasaustukien enimmäismäärän vahvistamisesta



Virallinen lehti nro L 269 , 19/10/1999 s. 0003 - 0004



KOMISSION ASETUS (EY) N:o 2206/1999, annettu 18 päivänä lokakuuta 1999, euron muuntokursseista kansalliseksi rahayksiköksi tai 1 päivästä syyskuuta 1999 alkaen sovellettavista valuuttakursseista johtuvien tasaustukien enimmäismäärän vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1) ja erityisesti sen 5 artiklan, ottaa huomioon siirtymätoimenpiteistä euron käyttöönottamiseksi yhteisessä maatalouspolitiikassa 15 päivänä joulukuuta 1998 annetun neuvoston asetuksen (EY) N:o 2800/98(2) ja erityisesti sen 3 artiklan, sekä katsoo, että 1) asetuksen (EY) N:o 2800/98 3 artiklan 1 kohdassa säädetään, että tasaustukea myönnetään, jos euron muuntokurssi kansalliseksi valuutaksi tai määräytymisperusteen päivämääränä sovellettava valuuttakurssi on alhaisempi kuin aiemmin sovellettu kurssi; tätä säännöstä ei sovelleta kuitenkaan määriin, joihin on sovellettu uutta kurssia alhaisempaa kurssia niiden 24 kuukauden aikana, jotka edeltävät uuden kurssin voimaantuloa, 2) tammikuun 1 päivästä 1999 sovellettava euron muuntokurssi kansalliseksi valuutaksi on aiemmin sovellettua kurssia alhaisempi Belgiassa, Luxemburgissa, Ranskassa, Suomessa, Irlannissa, Italiassa ja Espanjassa; Tanskan kruunun, Ruotsin kruunun ja Englannin punnan valuuttakurssi on määräytymisperusteen päivämääränä 1 päivänä syyskuuta 1999 alhaisempi kuin aiemmin sovellettu kurssi, 3) tasaustukia on myönnettävä asetuksen (EY) N:o 2799/98 ja maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetun komission asetuksen (EY) N:o 2808/98(3), sellaisena kuin se on viimeksi muutettuna asetuksella (EY) N:o 1410/1999(4), sekä euron käyttöönottamiseksi yhteisessä maatalouspolitiikassa annettujen siirtymätoimenpiteiden soveltamista koskevista yksityiskohtaisista säännöistä 22 päivänä joulukuuta 1998 annetussa komission asetuksessa (EY) N:o 2813/98(5) säädetyin edellytyksin, 4) tasaustuen määrät määritetään asetuksen (EY) N:o 2799/98 5 ja 9 artiklan, asetuksen (EY) N:o 2808/98 10 artiklan ja asetuksen (EY) N:o 2813/98 4 artiklan mukaisesti, ja 5) tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Tasaustuen ensimmäisen erän enimmäismäärät, jotka myönnetään, koska määräytymisperusteen päivämääränä 1 päivänä syyskuuta 1999 voimassa olevan euron muuntokurssin kansalliseksi valuutaksi on todettu laskeneen 1 päivästä tammikuuta 1999 alkaen Belgiassa, Luxemburgissa, Ranskassa, Suomessa, Irlannissa, Italiassa ja Espanjassa ja koska Tanskan kruunun, Ruotsin kruunun ja Englannin punnan 1 päivänä syyskuuta 1999 sovellettavan valuuttakurssin on todettu laskeneen suhteessa aiemmin sovellettuun maatalouden muuntokurssiin, annetaan tämän asetuksen liitteessä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä lokakuuta 1999. Komission puolesta Franz FISCHLER Komission jäsen (1) EYVL L 349, 24.12.1998, s. 1. (2) EYVL L 349, 24.12.1998, s. 8. (3) EYVL L 349, 24.12.1998, s. 36. (4) EYVL L 164, 30.6.1999, s. 53. (5) EYVL L 349, 24.12.1998, s. 48. LIITE Tasaustuen ensimmäisen erän enimmäismäärät miljoonina euroina ilmaistuna >TAULUKON PAIKKA>